11.2.2022.
HR
Službeni list Europske unije
C 70/21
3.6.
Posebna pravila za označivanje proizvoda na koji se odnosi registrirani naziv Na pakiranju se moraju nalaziti riječi „Arroz del Delta del Ebro”/„Arròs del Delta de l’Ebre”, logotipovi ZOI-ja i EU-a te sve opće informacije koje se zahtijevaju u primjenjivom zakonodavstvu.
Logotip ZOI-ja u boji treba navesti na sljedeći način:
4.
Sažeta definicija zemljopisnog područja Područje na kojem se uzgaja i prerađuje ZOI „Arroz del Delta del Ebro” delta je rijeke Ebro unutar okruga Baix Ebre i El Montsià u pokrajini Tarragona.
Područje proizvodnje obuhvaća čitav teritorij općina Deltebre i Sant Jaume d’Enveja te dijelove općina L’Aldea, Amposta, L’Ampolla, Camarles i Sant Carles de la Ràpita, koje pripadaju području delte rijeke Ebro.
Područje mljevenja i poliranja obuhvaća iste općine kao i područje proizvodnje.
5.
Povezanost sa zemljopisnim područjem
5.1.
Posebnost zemljopisnog područja
Po v ij e s n i č i m b e n i c i Uzgoj riže tradicija je na području delte rijeke Ebro i usko je povezan s formacijom delte te fizikalnim i geološkim razvojem.
Postoje brojni pisani navodi koji svjedoče o povezanosti tradicije uzgoja riže i delte rijeke Ebro.
Značajan je primjer Geografia de Catalunya (Zemljopis Katalonije) Lluisa Soléa i Sabarisa (1958.), koji je zapisao da „postoji dokaz da je bilo pokušaja uzgoja riže u delti rijeke Ebro u 15. stoljeću; no tek se u 19. stoljeću uzgoj riže razvio kao djelatnost”.
Autor u istom djelu navodi da je „Canal de la Derecha (desni kanal), izgrađen u Xerti u drugoj polovici 19. stoljeća u delti koja se koristila za sezonsku ispašu stoke, omogućio natapanje tla svježom vodom te sjetvu riže.
Otad se uzgoj riže neprestano širi, što pogoduje desalinizaciji tla i proizvodnji dobrog proizvoda.
Ta se djelatnost neprekidno održala do danas, a riža je sad glavni usjev koji se uzgaja na tom području.
Prirodni čimbenici Uzgoj riže razvio se u delti rijeke Ebro zbog karakteristika lokalnog tla i klime te saliniteta zemlje i razine podzemnih voda.
Muljevita tla delte rijeke Ebro vrlo su plodna i idealna za uzgoj riže.
Na sastav tla uvelike utječu navodnjavanje i praksa poznata kao kolmacija ili „zamuljivanje” (kretanje kombinacije vode i tla kako bi se osiguralo dobro stanje podloge prije sjetve).
Prinos usjeva među najvišima je u svijetu i odražava položaj područja na 40. sjevernoj paraleli i izotermi 19 °C.